laion/Wikipedia-Exotic huggingface dataset:
קמפי ראסל

מייקל קמפאנלה "קמפי" ראסל (באנגלית: Michael Campanella "Campy" Russell; נולד ב-12 בינואר 1952) הוא כדורסלן עבר אמריקאי, אשר שיחק בליגת ה-NBA בין השנים 1974–1985. לאורך הקריירה השתתף פעם אחת במשחק האולסטאר (1979), והעמיד ממוצעים כוללים של 15.8 נקודות, 4.8 ריבאונדים ו-3.0 אסיסטים למשחק. ראסל נולד בעיר ג'קסון שבטנסי, ובין השנים 1971–1974 למד באוניברסיטת מישיגן. בעונתו הראשונה בקבוצת הכדורסל של האוניברסיטה (1972/1973) קלע 18.4 נקודות והוריד 9.6 ריבאונדים בממוצע למשחק, ובעונה העוקבת שיפר את תפוקתו ל-23.7 נקודות ו-11.1 ריבאונדים למשחק. באותה עונה הוליך את קבוצתו לשלב רבע גמר טורניר אליפות המכללות (NCAA Elite Eight) עם תצוגה מצוינת של 36 נקודות ו-18 ריבאונדים מול אוניברסיטת נוטרדאם במשחק שמינית הגמר. במשחק רבע הגמר הפסידה מישיגן מול אוניברסיטת מרקט, אותה הוביל מוריס לוקאס. בסיום העונה נבחר ראסל לחמישייה השנייה של העונה בליגת המכללות (Second-team All-American). בדראפט ה-NBA‏ 1974 נבחר ראסל בבחירה השמינית, על ידי קליבלנד קאבלירס. בעונתו השנייה בקליבלנד הפך לשחקן חמישייה קבוע, קלע 15.0 נקודות בממוצע למשחק וסייע לקבוצה להעפיל לשלב הפלייאוף, לראשונה בתולדותיה. לאחר שגברה על וושינגטון בולטס בסיבוב הראשון (4–3), הודחה קליבלנד על ידי בוסטון סלטיקס (2–4) בשלב גמר האזור המזרחי. בשתי העונות הבאות המשיך ראסל להציג יכולת טובה כקלעי המוביל של הקאבלירס, עם ממוצעים של 16.5 ו-19.4 נקודות למשחק, בהתאמה, בעוד קבוצתו הודחה בשלב הפלייאוף הראשון. בעונת 1978/1979 נבחר להשתתף במשחק האולסטאר של ה-NBA, לאחר שרשם ממוצעי שיא של 21.9 נקודות, 6.8 ריבאונדים ו-4.7 אסיסטים למשחק. ב-13 במרץ 1979 קלע שיא קריירה של 41 נקודות במשחק מול פיניקס סאנס. בספטמבר 1980, לאחר 6 עונות בקליבלנד, הועבר לניו יורק ניקס במסגרת טרייד משולש, בו הייתה מעורבת גם קנזס סיטי קינגס. בשתי עונותיו עם הניקס קלע 15.2 נקודות בממוצע למשחק, וקבוצתו רשמה מאזן כולל 83–81. בעונת 1981/1982 הוביל ראסל את כל שחקני ה-NBA באחוזי קליעה משלוש, עם 43.9%. בקיץ 1982 סבל מפציעה בברך אשר השביתה אותו ממשחק במשך שנתיים. בספטמבר 1984 הועבר בחזרה לקליבלנד קאבלירס, עמה שיחק בשלושה משחקים לפני ששוחרר. בהמשך אותה עונה שיחק לתקופה קצרה עבור "דטרויט ספיריטס" מליגת ה-CBA, בטרם פרש ממשחק. מדיה וקבצים בנושא קמפי ראסל בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של ראסל ב-NBA, באתר basketball-reference.com סטטיסטיקות המשחק בין מישיגן לנוטרדאם, באתר sports-reference.com סטטיסטיקות המכללות של ראסל, באתר sports-reference.com רשימת הנבחרים בדראפט 1974, באתר basketball-reference.com סטטיסטיקות המשחק בין קליבלנד לפיניקס, באתר basketball-reference.com ליגת ה-NBA תשגיח על הטרייד של קליבלנד, באתר הניו יורק טיימס, 30 ביוני 1981 הקאבלירס יבחנו את ראסל אחרי התאוששות מהפציעה בברכו, באתר ניו יורק טיימס, 30 בספטמבר 1984
יחסי הונג קונג – תאילנד

יחסי הונג קונג–תאילנד הם היחסים הדו-צדדיים שבין הונג קונג לבין תאילנד. לתאילנד קונסוליה - כללית בהונג קונג. הקונסוליה הכללית של תאילנד בהונג קונג היא חלק מהאוטונומיה המלאה של האי בניהול קשרי המסחר החיצוניים שלו, כמו גם ביחסי חוץ במגוון רחב של תחומים. הונג קונג מיוצגת על ידי לשכת הכלכלה והסחר בפורום ASEAN ובו חברה גם תאילנד. ללשכה ניתנו הרשאות וחסינויות על ידי ממשלות מארחות שונות כדי להקל עליה לבצע את תפקידה בעצמאות. לאחר חתימת הסכם סחר בין הונג קונג ו-ASEAN בנובמבר 2017 הודיעה ממשלת הונג שתקים בתאילנד לשכת סחר שתאפשר שיתוף פעולה נרחב יותר בין הצדדים. בשנת 2019 הייתה הונג קונג השוק החמישי בגודלו מבחינת ייצוא מתאילנד, שעה שתאילנד היא השוק החמישי בגודלו עבור הייצוא מהונג קונג. ב-2003 התגוררו כ-30 אלף תאילנדים בהונג קונג, רבים מהם עובדים כמנקי בתים. Basic Law Full Text - chapter (7), basiclaw, 17 במרץ 2008 HK to open Thailand trade office, news.gov.hk, 14 בנובמבר 2017 Thailand’s Top Trading Partners, World's Top Exports, 12 בפברואר 2020 Hong Kong’s Top Trading Partners, World's Top Exports], 3 בספטמבר 2019 Working Papers Series, אפריל 2003
101 (פירושונים)

האם התכוונתם ל... 101 (מספר) – מספר טבעי מספר הטלפון של מד"א 101 – שנת 101 לספירה 101 לפנה"ס – שנת 101 לפני הספירה אומנות 101 (אלבום) – אלבום של להקת דפש מוד 101 כלבים וגנבים – סרט 101 (תוכנית טלוויזיה) – סדרת טלוויזיה המספרת על תחנת מד"א שביים חגי לוי ושודרה בערוץ 2 חדר 101 – מושג הלקוח מספרו של ג'ורג' אורוול, 1984 חדר 101 (תוכנית טלוויזיה) – תוכנית טלוויזיה סאטירית בהנחיית עינב גלילי כיבוש 101 – סרט תיעודי יחידות צבא יחידה 101 – יחידת קומנדו ישראלית בשנות ה-50 של המאה ה-20 גדוד 101 – גדוד בחטיבת הצנחנים של צה"ל טייסת 101 – טייסת הקרב הראשונה בחיל האוויר הישראלי אחרים טופס 101 – טופס של רשות המסים בישראל, אותו נדרש למלא כל עובד או פנסיונר בתחילת עבודה, תחילת שנה או במקרה של שינוי בפרטיו האישיים פרשת 101 פעילי חמאס שגורשו ללבנון על ידי ממשלת רבין השנייה פונדק 101 – פונדק דרכים שהקים כושי רימון "שיחות הקילומטר ה-101" - השיחות לאחר מלחמת יום הכיפורים שהובילו להסכם הפרדת הכוחות בין ישראל למצרים (‏הקילומטר ה-101‏ (Q108427911)).
עמית ליסטוונד

עמית ליסטוונד (באנגלית: Amit Listvand; נולד בד' בחשוון תשמ"ד, 11 באוקטובר 1983) הוא ישראלי אשר היה בילדותו ילד פלא במוזיקה החסידית בשנות ה-90 של המאה ה-20. כיום הוא עורך דין. נולד למנחם ולבת שבע ליסטוונד. למד קלרינט, כילד בתלמוד תורה חב"ד ברחובות היה חבר במקהלה של התלמוד תורה. בגיל 11‑12 התחיל לשיר בבר מצווה של החברים. באחת מהם שמע אותו ידיד של החזן חיים אליעזר הרשטיק וקישר בין השניים. ליסטוונד החל ללמוד אצלו שיעורי פיתוח קול ונחשף דרכו לעולם המוזיקה. הרשטיק היה מביא אותו לקונצרטים נחשבים בהיכל התרבות בתל אביב, והם החלו להופיע גם בחתונות, באחת החתונות בארצות הברית ניצח על התזמורת המעבד והמפיק מונה רוזנבלום שנחשף לקול הייחודי של ליסטוונד. הוא החל לעבוד איתו על פרויקטים מגוונים ושיתף איתו באלבומים "פילהרמונה 1" ו"מונה 3". ליסטוונד גם ביצע את יצירת ה"הדרן" של מונה שנפרשה לאורך של כ-14 דקות במעמד סיום הש"ס בתשנ"ז באצטדיון יד אליהו. בשנת 1997 השתתף באלבום הראשון של הזמר אפרים מנדלסון וזכה לפרסום כשביצעו יחד את השיר "כאייל תערוג". ב-1998 השתתף עם דדי גראוכר באלבום "בטחו בה'" בדואט בשיר "אחינו" ועוד שירים. הוא השתתף גם במופע האסק, הקונצרט השנתי היוקרתי של המוזיקה החסידית. במצעד העשור של תחנת הרדיו הדתית קול חי זכה ליסטוונד לתואר ילד העשור. בסוף חנוכה, בשנת תשנ"ח הופיע לפני קהל רב בעיר בני ברק, בהופעת ענק שיזמה קופת החולים "כללית" לרגל פתיחת סניף ברחוב עזרא בעיר. הוציא שני דיסקים בשם "עמית של הילדים", שבהם משולבים שירים עם הסברים על התפילה ונושאי יהדות נוספים ובה מופיעים ילדים שונים ששירים איתו ביחד. את שירותו בצה"ל עשה בלהקת הרבנות הצבאית, משמש כיום במילואים כחזן בענף הקבורה. בין השירים שלו שהתפרסמו במשך השנים "הבן יקיר לי", "בעזרת השם", "ואמר ביום ההוא", "אחינו כל בית ישראל", "יש אמונה" אותו כתב חיים ולדר והלחין מונה רוזנבלום ו"שישו את ירושלים" שהלחין הזמר אברהם פריד. בימים הנוראים הוא משמש כחזן. ליסטוונד מתגורר בלוד, נשוי לשרה, להם ארבעה ילדים. הוא למד משפטים בקריה האקדמית אונו וכיום הוא עובד כעורך דין בתחום הנזיקין ושותף במשרד גורדון - ליסטונד. "אתה יצרת" "בהיכלו כולו אומר כבוד" "הגדולים של עמית" (2 דיסקים) "זכני" "משולחנם של מלכים" "שהחינו" "רק על אבינו" (1997) "אדון השלום" (2004) "אהבת עולם" (2007) " אוסף מלווה מלכה" (2007) "אוצרות חזנות יהודים" "מונה 3" "פילהרמונה 1" "בטחו בה'" (1998) עמית ליסטוונד, ברשת החברתית פייסבוק עמית ליסטוונד, באתר אפל מיוזיק (באנגלית) עמית ליסטוונד, באתר ספוטיפיי עמית ליסטוונד, באתר דיזר אורח לפסח: טוקר חוזר 20 שנה לאחור עם עמית ליסטוונד אתר קול חי, י"ז בניסן תשע"ט עמית ליסטוונד באתר מוזיק עמית ליסטוונד בשמחת בית השואבה תשנ"ח, אתר col אתר גורדון - ליסטונד, משרד עו"ד בהופעה בפריז תש"ס ביחד עם יוני שלמה באתר יוטיוב יוסף ארנפלד, הילד שמאחורי הפלא, באתר ערוץ 7, 24 בדצמבר 2015 ישראל חבר, המנצח של העשור במוזיקה החסידית: שוואקי, באתר בחדרי חרדים, 18 באוקטובר 2009 ניתן לראות את תיעוד ההזמנה לאירוע, אבי פרידמן, באתר www.facebook.com חשוף זרוע קדשך | קליפ מרגש של החזן הראשי לצה"ל סא"ל שי אברמסון והחזנים הצבאיים, סרטון בערוץ "הרבנות הצבאית", באתר יוטיוב (אורך: 03:50) אודות, באתר גורדון - ליסטוונד משרד עו"ד
זריע

זָרִיעַ הוא עץ פרי שצמח מזרע. עצי פרי רבים - הדרים, אבוקדו, שזיפיים - מניבים כמעט תמיד פרי בלתי צפוי, שונה מאוד מתכונות העץ שממנו הזרעים. בדרך כלל מדובר בפרי נחות, לעיתים קרובות לא טעים או ממש לא אכיל ולעיתים אף רעיל, כמו במקרה של עצי שקד. הסיבה לכך היא שרק צירוף מדויק של מטען גנטי יניב פרי טוב לשיווק ומאכל, ומכיוון שבזרע מעורב באופן אקראי מטען גנטי של שני עצים - זכר ונקבה - הסיכוי לקבלת פרי מוצלח נמוך. הסיכוי שפרי הזריע יהיה אכיל תלוי במין העץ. לרוב ההדרים פרי שכמעט תמיד אינו אכיל, וכך גם בעצי שקד (שכאמור, בדרך כלל יפיקו פרי רעיל ממש). תפוחים זַריעים בדרך כלל ראויים למאכל, אך חמוצים וקטנים. ישנם גם מינים של עצי פרי שבהם תופעה זו לא קיימת, למשל שסק, שבדרך כלל יניב פרי טעים גם אם הוא זריע (אם כי יהיה קטן ופחות אסתטי משסק שמשווק מסחרית), וכך גם תאנה. השאלה עד כמה פרי זריע יהיה דומה או שונה מהעץ שממנו הזרע תלויה במנגנון ההפריה של המין הספציפי, ובנוסף בשאלה מהו המגוון הגנטי שקיים ומשפיע על איכות הפרי. שתי טכניקות עיקריות מאפשרות נטיעת עצים שלא מזרע. הראשונה היא הרכבה. בשיטה זו משתילים ענף של עץ מזן המניב פרי שתכונותיו מוכרות ורצויות על גבי גזע כַּנָּה - שורשים וגזע של זן אחר או זריע. צינורות ההובלה של הכנה ושל הענף מתחברים, וגדל עץ שהשורשים והגזע שלו הם עץ הכנה, והנוף והפירות של הענף שהושתל. השיטה השנייה היא יִחוּר - חלק מהעצים, כגון עצי תמר - מצמיחים משורשיהם גזעים סביב הגזע הראשי. גזעים אלה מופרדים בניסור זהיר מהגזע הראשי ומערכת השורשים, כך שמתקבל שתיל. גם בצמחים שאינם יוצרים בעצמם ייחורים אפשר בדרך כלל להשתמש בהורמון השרשה כגון אוקסין הגורם לענף לצמח שורשים, ואז ניתן לשתול אותו. בפיתוח זנים חדשים עושים שימוש בלעדי כמעט בזריעים, בידיעה מראש שכמעט כל התוצאות תהיינה פסולות למאכל. לאחר גידול זריעים רבים הם נבחנים מול הקריטריונים ששימשו מוטיבציה לתהליך הפיתוח - פרי גדול יותר, אסתטי יותר, מתוק, בעל טעם ייחודי, בעל חיי מדף ארוכים, מניב פרי בעונה שונה משל הזנים הקיימים ועוד. כמעט כל הזַריעים נפסלים, לעיתים כולם. עצי זריע משמשים פעמים רבות לנוי. על פי רוב הם חסינים יותר למחלות, וצומחים מהר יותר, מעצים שעברו הרכבה. מסיבות אלו גם משתמשים לעיתים קרובות בזריעים עבור כנות להרכבה. זריע של עץ הדר, המכונה חושחש משמש למטרות רבות. על פי רוב מנצלים את צמיחתו המהירה והיותו קוצני ליצירת גדר חיה. הפרי גם משמש להכנת ריבה בעלת טעם מורכב וייחודי לאחר בישול ארוך עם סוכר שמסלק את טעמו המר. בנוסף חושחש הוא אחד מחומרי הגלם העיקריים בייצור שמן אתרי. ג'ארד דיימונד, רובים, חיידקים ופלדה, פרק 7. כַּנּוֹת של עצים שונים, שגודלו מזריע(הקישור אינו פעיל) בעבר הלא רחוק שימוש בזריעים היה השיטה היחידה. כיום משתמשים גם בהנדסה גנטית בזכות התפתחות הטכניקות לכך
נחל רחף

נַחַל רַחַף (בערבית: وادي حفحف ואדי חפחף) הוא אחד הנחלים הנשפכים ממדבר יהודה לאזור לשון ים המלח, סמוך להר אלעזר. אורכו 20 ק"מ ושטח אגן הניקוז שלו הוא כ-80 קמ"ר. לנחל כמה יובלים המנקזים את בקעת קנאים ורכס כידוד. ראשיתו של הנחל בבקעת קנאים שבין מצדה לערד ומכאן הוא היה בעבר נשפך לחוף ים המלח. בעקבות ירידת מפלס ים המלח התייבש הים באזור אליו היה נשפך, וכיום הוא נשפך לאזור לשון ים המלח. בערבית מכונה הנחל ואדי חפחף שפירושו "נחל רשרוש כנפיים". לאורך מסלולו חתר הנחל כמה קטעים קניוניים מרשימים. הבדווים יושבי מדבר יהודה מחלקים את הנחל לשלושה קטעים על פי המבנה הטופוגרפי של הנחל, ומכנים כל קטע בשם אחר: 1. בחלקו העילי חוצה הנחל את קמר הר קנאים, שם הוא עובר בקניון עמוק למדי שבו מפל בגובה כ-60 מ'. קטע זה מכונה בערבית ואדי אלנסורי (وادي النسوريّ) שפירושו נחל הנשרים. בעברית מכונה קטע זה נחל כידוד (ניצוץ). 2. ברמת המדבר יוצר הנחל קטע קניוני נוסף שעומקו כ-20 מ' ואורכו כק"מ אחד. 3. החלק המרשים מכולם הוא חלקו התחתון של הנחל, שם חותר הנחל במצוק ההעתקים ויוצר נקיק עצום שעומקו כ-200 מ' ובו סדרה של מפלים שלרגליהם מכתשות גדולות. בחורף מוצפות המכתשות במי שיטפונות והמעבר בנקיק מחייב שחייה של ממש. ההליכה בנקיק זה מחייבת ידע בטיפוס וגלישת מצוקים. בנחל מספר גבים המלאים מים כל ימות השנה. סמוך לנחל מצפון לו במרחק של מספר קילומטרים ממנו נמצא הר המצדה. מנחם מרקוס, עוד לא תמו כל פלאייך, (עמודים 69-70), משרד הביטחון – ההוצאה לאור, 2003. מדיה וקבצים בנושא נחל רחף בוויקישיתוף איל שפירא‏, חדש מהניילונים: טיול בנחל רחף עילי במדבר יהודה, באתר וואלה, 15 בינואר 2016 ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
קרחון קלארק (ארץ גרהאם)

קרחון קלארק (באנגלית: Clarke Glacier) הוא קרחון בחוף המערבי של ארץ גרהאם שבאנטארקטיקה. אורכו של הקרחון 32 קילומטרים; ורוחבו 3.2 קילומטרים. הקרחון זורם לכיוון מערב, מצידם הצפוני של הר סיקל, ופסגות בודאן, ונשפך אל מפרץ מיקלסן. הקרחון נסקר לראשונה בשנת 1936 על ידי המשלחת הבריטית אל ארץ גרהאם (משלחת שחקרה את אנטארקטיקה בין השנים BGLE) (1937 -1934) בהנהגת ג'ון ריימיל. בינואר 1941 חצתה משלחת המזחלות של השירות האנטארקטי של ארצות הברית, את ראשו של הקרחון (מוצאו). חלקו התחתון של הקרחון נסקר בין השנים 1948–1949 על ידי סקר שטחי חסות איי פוקלנד. סקר שטחי חסות איי פוקלנד נתן לקרחון בשנת 1955 את שמו. הקרחון נקרא על שם לואי סי. ג'י. קלארק (Louis C.G. Clarke), מנהל מוזיאון פיצוויליאם, באוניברסיטת קיימברידג', שבאנגליה בין השנים 1937 עד 1946, שסייע רבות למשלחת הבריטית אל ארץ גרהאם. קרחון קלארק באתר הסקר הגאולוגי של ארצות הברית קרחון קלארק באתר הגאזט האנטארקטי המשווה SCAR של ממשלת אוסטרליה קרחון קלארק באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
ג'ימי ווקר

ג'יימס "ג'ימי" ווקר (באנגלית: James "Jimmy" Walker;‏ 8 באפריל 1944 – 2 ביולי 2007) היה כדורסלן אמריקאי, אשר שיחק בליגת ה-NBA בין השנים 1967–1976. לאורך הקריירה השתתף פעמיים במשחק האולסטאר (1970 ו-1972), והעמיד ממוצעים כוללים של 16.7 נקודות, 3.5 אסיסטים ו-2.7 ריבאונדים למשחק. אביו של כדורסלן העבר ג'יילן רוז, אשר שיחק ב-NBA בין השנים 1994–2007. ווקר נולד בעיר אמהרסט שבווירג'יניה, וגדל בבוסטון, מסצ'וסטס. בין השנים 1964–1967 למד בפרובידנס קולג' אשר בפרובידנס, רוד איילנד, ושיחק בקבוצת הכדורסל שלה לצד מייק ריורדן. בעונתו הראשונה קלע 20.5 נקודות ומסר 5.2 אסיסטים בממוצע למשחק, והוליך את קבוצתו לשלב רבע גמר טורניר אליפות המכללות (NCAA Elite Eight), לראשונה בתולדותיה. במשחק רבע הגמר הובסה פרובידנס בתוצאה 69–109 על ידי אוניברסיטת פרינסטון, אותה הוביל ביל בראדלי. בעונה העוקבת קלע ווקר 24.5 נקודות למשחק, ובעונת 1966/1967 הוביל את כל שחקני ליגת המכללות עם ממוצע של 30.4 נקודות למשחק. בסיום אותה עונה נבחר לחמישיית העונה של ליגת המכללות (First-team All-American), לצד כרים עבדול-ג'באר, וס אנסלד ואלווין הייז. ווקר נבחר בבחירה הראשונה של דראפט ה-NBA‏ 1967, על ידי דטרויט פיסטונס. במקביל נבחר ווקר גם בבחירה הראשונה של דראפט ה-ABA (על ידי אינדיאנה פייסרס) ובבחירה האחרונה של דראפט ה-NFL (על ידי ניו אורלינס סיינטס), אך הוא בחר לשחק עבור הפיסטונס. בעונת 1969/1970 נבחר להשתתף במשחק האולסטאר של ה-NBA לאחר שקלע 20.8 נקודות בממוצע למשחק, ושנתיים לאחר מכן קלע 21.3 נקודות למשחק ונבחר בשנית למשחק האולסטאר. ב-7 בדצמבר 1971 קלע שיא קריירה של 44 נקודות במשחק מול פורטלנד טרייל בלייזרס. על אף שיתוף הפעולה הפורה בינו לבין שותפו לקו האחורי דייב בינג, ב-5 עונותיו בדטרויט רשמה הקבוצה מאזן כולל של 174 ניצחונות ו-236 הפסדים, והשתתפה בסדרת פלייאוף אחת בלבד. לקראת עונת 1972/1973 הועבר בטרייד ליוסטון רוקטס, בתמורה לסטו לאנץ. בעונתו המלאה היחידה בקבוצה קלע 18.0 נקודות בממוצע למשחק. לאחר 3 משחקים בעונת 1973/1974 הועבר בטרייד נוסף לקנזס סיטי קינגס, בתמורה למאט גוקאס. ב-3 עונותיו עם הקינגס פתח בחמישייה לצד נייט ארצ'יבלד, והעמיד ממוצעים של 17.4 נקודות ו-3.1 אסיסטים למשחק. בסיום עונת 1975/1976 פרש ווקר ממשחק, בגיל 32. ווקר הוא אביו הביולוגי של כדורסלן העבר ג'יילן רוז, אולם הוא נטש את אמו של רוז לפני לידתו ומעולם לא לקח חלק בגידולו. רק בשנת 1985 גילה רוז כי ווקר הוא אביו, ובשנת 2000 שוחחו השניים לראשונה בטלפון, אך מעולם לא נפגשו פנים אל פנים. ב-2 ביולי 2007 נפטר ווקר, בגיל 63, כתוצאה מסיבוכים הקשורים לסרטן הריאה בו חלה. בטקס ההלוויה של ווקר אמר רוז: "אני מרגיש פגוע, עצוב וכן מאוכזב באופן אנוכי מכך שמעולם לא נפגשנו. היינו אמורים להיפגש בהמשך החודש". פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA ג'ימי ווקר, באתר "Find a Grave" (באנגלית) סטטיסטיקות הקריירה של ווקר ב-NBA, באתר basketball-reference.com המורשת של ג'ימי ווקר וג'יילן רוז, באתר ESPN,‏ 6 בספטמבר 2007 סטטיסטיקות המכללות של ווקר, באתר sports-reference.com חמישיות העונה של ליגת המכללות לאורך השנים, באתר basketball-reference.com רשימת הנבחרים בדראפט 1967, באתר basketball-reference.com סטטיסטיקות המשחק בין דטרויט לפורטלנד, באתר basketball-reference.com
יחסי חוף השנהב – רוסיה

יחסי חוף השנהב ורוסיה הם היחסים הדו-צדדיים בין חוף השנהב לרוסיה. רוסיה פועלת במשימות האו"ם כדי לעזור לתושבי חוף השנהב. העזרה נעשית לעיתים מהשגרירות הרוסית באביג'אן, אך נעשית גם מהשגרירות באקרה, גאנה. מנקודת מבט זו, רוסיה ראתה בתוצאות הפסגה יוצאת הדופן שנערכה בדקר, סנגל, של הקהילה הכלכלית עבור מדינות מערב אפריקה. יחסים דיפלומטיים בין המדינות כוננו ב-23 בינואר 1967. בשנת 1969 הם נותקו ביוזמת חוף השנהב, ובשנת 1986 הוחזרו לבקשתה. לאחר התפרקות ברית המועצות, היחסים בין המדינות נעשו חזקים וידידותיים. מאז שרוסיה שלחה משלחות של האו"ם למדינה, היחסים התחזקו עוד יותר. עם זאת היה מתח ביחסים כאשר הובאו יהלומים לא מעובדים לרוסיה על ידי חוף השנהב. פעולה זו הייתה בניגוד לחוק, מאחר שחוף השנהב ביצעה הפרות זכויות אדם וסנקציות כספיות על אזרחיה. הגזירה היא מהלך סמלי עבור רוסיה, הידועה בסחר היהלומים הסודי ביותר שלה, והופכת אותה ליעד פופולרי ל"יהלומי דמים" ממדינות שנקרעו מלחמה כמו חוף השנהב וליבריה. רוסיה מילאה את חלקה במאבק נגד יהלומי הדמים על ידי כהונתה כיו"ר תהליך קימברלי עד שבוטסואנה מונתה לראשות הארגון בינואר 2006, וכיום היא יו"ר ועדת ההשתתפות בתהליך קימברלי. מדיה וקבצים בנושא יחסי חוף השנהב – רוסיה בוויקישיתוף שגרירות חוף השנהב במוסקבה (בצרפתית)
קרחון קלארק (ארץ ויקטוריה, נקודת לוואנדואוסקי)

קרחון קלארק (באנגלית: Clarke Glacier) הוא קרחון בארץ ויקטוריה שבאנטארקטיקה. אורכו של הקרחון 8 קילומטרים; ולפי מקור אחר אורכו של הקרחון 12.87 קילומטרים, ורוחבו 1.6 קילומטרים. הקרחון זורם לכיוון מזרח ונשפך לחוף ארץ ויקטוריה, בסמוך צפונית לנקודת לוואנדואוסקי. בקצה שפך הקרחון מתחבר הקרחון אל שפכו של קרחון דייוויס, ושניהם תורמים ללשון הקרח שבין כף רינולדס והאי לאמפלו. הקרחון התגלה על ידי משלחת נמרוד (שחקרה את אנטארקטיקה בין השנים 1907 -1909) בפיקודו של ארנסט שקלטון. שקלטון מתן לקרחון את שמו. • Defense Mapping Agency 1992, Sailing Directions (planning Guide) and (enroute) for Antarctica, P 163 קרחון קלארק באתר הסקר הגאולוגי של ארצות הברית קרחון קלארק באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי
גארי ווטסון

גארי ווטסון (באנגלית: Gary Watson; נולד ב-13 ביוני 1930) הוא שחקן בריטי. ווטסון נולד בשרופשייר שבאנגליה. הוא סיים תואר באוניברסיטת קיימברידג', ובסוף שנות החמישים של המאה העשרים היה מורה בווסטמינסטר סיטי סקול שבלונדון, וביים מספר הצגות כגון "אי המטמון". תחילת קריירת המשחק של ווטסון הייתה על במת התיאטרון. אחד מתפקידיו הבולטים היו במחזה "יהודית" מאת פרידריך הבל, שהועלה ב-1962 בתיאטרון הוד מלכותה בלונדון, לצדו של שון קונרי. ווטסון היה ידוע מתפקידיו בהפקות טלוויזיה של חברת ITC משנות השישים של המאה העשרים כגון "הגומלים", "המלאך" ו-Randall and Hopkirk (Deceased). בשנת 1966 שיחק בתפקיד ארמיס בסדרת הטלוויזיה "שלושת המוסקטרים" לצדם של בריאן בלסד וג'רמי יאנג. ב-1967 הופיע ווטסון במיני-סדרה "The Evil of the Daleks" של סדרת המדע בדיוני "דוקטור הו". ב-1972 שיחק במיני-סדרה "מלחמה ושלום" בכיכובו של אנתוני הופקינס. בין השנים 1972 ל-1974 גילם תפקיד של מפקח בילוש פרד קונור בסדרה המשטרתית "Z-Cars" של ה-BBC. ב-1974 גילם ווטסון את ג'ורג' ואוואסור בחמישה פרקים של הסדרה "משפחת פאליסר" המבוססת על רומנים מאת אנתוני טרולופ. ב-1977 שיחק בתפקיד רוס בסדרה "Murder Most English" של ה-BBC. עוד הופיע בעיבוד למחזה "מקבת'" של תיימז טלוויז'ן בתפקיד מקדאף. גארי ווטסון, במסד הנתונים הקולנועיים IMDb (באנגלית) גארי ווטסון, באתר AllMovie (באנגלית) גארי ווטסון, במסד הנתונים הקולנועיים KinoPoisk (ברוסית) "Doctor Who Guide: Gary Watson". Doctor Who Guide (באנגלית). "BBC Two - The Pallisers, Episode 5". BBC.
הטור של קולומביה

הטור של קולומביה (שם רשמי: Tour Colombia 2.1) הוא מרוץ אופני כביש שנערך מאז 2018 בקולומביה. המרוץ הוא חלק מהסבב האמריקאי של ה-UCI ברמת 2.1. המרוץ נוסד בשנת 2018, אז נקרא "Colombia oro y paz". המרוץ נודע בעיקר באווירה שלו ובעשרות האוהדים שמלווים את הרוכבים למשך המרוץ. בשנים 2021 ו-2022 בוטל המרוץ. ב-2021 הוא בוטל בשל מגפת הקורונה בקולומביה. מדיה וקבצים בנושא הטור של קולומביה בוויקישיתוף אתר האינטרנט הרשמי של הטור של קולומביה יש להבדיל מרוץ זה מממרוץ וואלטה א קולומביה (אנ') שהוא מרוץ הקטעים הארוך והחשוב ביותר בקולומביה החל מתחילת שנות ה-50 של המאה ה-20.
סימה נון

סימה ברמי (נולדה ב-9 בפברואר 1989), ידועה בשם הבמה סימה נון, היא זמרת, ראפרית ושחקנית ישראלית. סימה ברמי נולדה ב-1989. גדלה וגרה בתל אביב. ב-2009 הקימה יחד עם מתן בן דוד, ניר קליין ועודד עידן את להקת הפאנק הישראלית Not on Tour. יחד הוציאו חמישה אלבומים. ב-2016 יצא השיר "החבר'ה הטובים" של הראפר הישראלי אורטגה באירוח סימה נון. באותה השנה יצא השיר "חיה בסרט" של המוזיקאי שקל בו גם התארחה, השיר נכלל באלבום הבכורה של שקל, רדיו ג'ונאם. בנוסף שיחקה במחזמר הראפ "תיכון מגשימים". ב-2018 יצא סינגל הבכורה של ברמי כאמנית סולו, "חרא על זה", סינגל ראשון מתוך אלבום הבכורה. ב-2019 התארחה באלבום "ועכשיו לחלק האומנותי" של הראפר הישראלי רביד פלוטניק, בשיר "אמונה עיוורת". ב-3 בדצמבר הוציאה את שירה השני, "מטען חבלה". ב-2020 הוציאה את אלבום הסולו הראשון שלה, "תדברי כבר". ב-2021 הוציאה את הסינגל "אנרגיה נכונה" והתארחה באלבומו של רביד פלוטניק, בשיר "קורבן". ב-2022 השתתפה בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר. ב-2022 הוציאה את הסינגלים "הם יבואו אליי" ו-"לרקוד ככה". ב-2023 השתתפה בסרט "העיר הזאת". ב-אפריל 2024 הוציאה את הסינגל "חם מדי", עם הראפר וייזי. 2020: תדברי כבר 2010: Not on Tour 2011: !N.O.T on tour 2012: All This Time 2015: Bad Habits 2019: Growing Pains סימה נון, ברשת החברתית פייסבוק סימה נון, ברשת החברתית אינסטגרם סימה נון, סרטונים בערוץ היוטיוב סימה נון, באתר אפל מיוזיק (באנגלית) סימה נון, באתר ספוטיפיי סימה נון, באתר Discogs (באנגלית) סימה נון, באתר Genius מאי פלטי, סימה ברמי רוצה לתת קול לכל מי שמרגיש שאולי לא מקשיבים לו, באתר הארץ, 26 בפברואר 2019 ניצן פינקו, הלהקה שמאמינה ש"פאנק יכול לתקן עולם", באתר כלכליסט, 26 במאי 2019 בן שלו, אשה תחת השפעת אהבה וכימיקלים אחרים כותבת על השיט שמעצבן אותה, באתר הארץ, 1 במרץ 2020 מאי פלטי, סימה ברמי רוצה לתת קול לכל מי שמרגיש שאולי לא מקשיבים לו, באתר הארץ, 26 בפברואר 2019 ניצן פינקו, הלהקה שמאמינה ש"פאנק יכול לתקן עולם", באתר כלכליסט, 26 במאי 2019 עמי ברלב‏, הראפר שקל השיק אלבום: כשמסיבה הופכת ברגע למופע אינטימי, באתר וואלה, 2 בפברואר 2017 תיאטרון - תיכון מגשימים - בקצב נעורים, באתר www.habama.co.il ניצן פינקו, לבד בפסגה: רביד פלוטניק כבר לא רוצה שתקראו לו "נצ'י נצ'", באתר כלכליסט, 30 ביוני 2019
לוני שלטון

לוני ג'וול שלטון (באנגלית: Lonnie Jewel Shelton;‏ 19 באוקטובר 1955 – 8 ביולי 2018) היה כדורסלן אמריקאי, אשר שיחק בליגת ה-NBA בין השנים 1976–1986. בעונת 1978/1979 זכה באליפות ה-NBA כשחקן סיאטל סופרסוניקס, ולאורך הקריירה השתתף פעם אחת במשחק האולסטאר (1982), והעמיד ממוצעים כוללים של 12.0 נקודות, 6.1 ריבאונדים ו-2.2 אסיסטים למשחק. שלטון נולד וגדל בעיר בייקרספילד שבקליפורניה, ובין השנים 1972–1976 למד באוניברסיטת המדינה של אורגון ("אורגון סטייט"). ב-3 עונותיו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל רלף מילר, ורשם ממוצעים כוללים של 16.2 נקודות ו-8.4 ריבאונדים למשחק. בעונת 1974/1975 הוביל את קבוצתו לשלב שמינית גמר טורניר אליפות המכללות (NCAA Sweet Sixteen), בו היא הודחה על ידי אוניברסיטת אינדיאנה, במדיה שיחקו קנט בנסון וקווין באקנר. בדראפט ה-NBA‏ 1976 נבחר שלטון בבחירה ה-25, על ידי ניו יורק ניקס. בשנתי עונותיו עם הניקס ביסס את מעמדו כשחקן חמישייה קבוע, והעמיד ממוצעים של 13.3 נקודות ו-7.4 ריבאונדים למשחק. לקראת עונת 1978/1979 הועבר לסיאטל סופרסוניקס, כפיצוי על חתימתו של הסנטר מרווין ובסטר בניקס. בעונתו הראשונה בסיאטל השלים חמישייה פותחת חזקה לצדם של גאס ויליאמס, דניס ג'ונסון, ג'ון ג'ונסון וג'ק סיקמה, וזכה עמה באליפות ה-NBA הראשונה בתולדותיה. בסדרת הגמר גברו הסופרסוניקס על וושינגטון בולטס, מולם הפסידו בגמר של העונה הקודמת, בתוצאה 4–1. בעונת 1979/1980 המשיכה סיאטל להציג יכולת טובה, כאשר רשמה מאזן ניצחונות 56–26, אך היא הודחה מהפלייאוף בגמר האזור המערבי, על ידי לוס אנג'לס לייקרס. בעונת 1981/1982 רשם שלטון ממוצעים של 14.9 נקודות, 6.3 ריבאונדים ו-3.1 אסיסטים למשחק, ונבחר בפעם היחידה בקריירה להשתתף במשחק האולסטאר של ה-NBA, לצד חבריו לקבוצה ג'ק סיקמה וגאס ויליאמס. כמו כן נבחר בסיום אותה עונה לחמישיית ההגנה השנייה, יחד עם סיקמה. בקיץ 1983 נשלח בטרייד לקליבלנד קאבלירס, בתמורה לבחירת דראפט עתידית. ב-3 עונותיו בקליבלנד קלע 7.9 נקודות בממוצע למשחק, בעוד קבוצתו רושמת מאזן כולל של 93 ניצחונות ו-153 הפסדים. בסיום עונת 1985/1986 פרש שלטון ממשחק, בגיל 30. ב-8 ביולי 2018 נפטר שלטון, בגיל 62, כתוצאה מהתקף לב. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של שלטון ב-NBA, באתר basketball-reference.com סטטיסטיקות המכללות של שלטון, באתר sports-reference.com רשימת הנבחרים בדראפט 1976, באתר basketball-reference.com ההודעה על פטירתו של שלטון, באתר cbssports.com,‏ 9 ביולי 2018 שלטון נשלח בטרייד לקליבלנד, באתר upi.com,‏ 24 ביולי 1983